DA Den Europæiske Unions Tidende C 126/21

Sag anlagt den 23. februar 2012 — Gas mod KHIM — Grotto (GAS)

(Sag T-92/12)

2012/C 126/41

Stævningen er affattet på fransk

Parter

Sagsøger: André Pierre Gas (Marseille, Frankrig) (ved advokat L. Levy)

Sagsøgt: Kontoret for Harmonisering i det Indre Marked (Varemærker og Design) (KHIM)

Den anden part i sagen for appelkammeret: Grotto SpA (Chiuppano, Italien)

Sagsøgerens påstande

— Afgørelse truffet den 17. november 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 600/2009-1) annulleres i sin helhed og sagen hjemvises til fornyet behandling ved Harmoniseringskontoret på baggrund af den afgørelse, der træffes.

— Indehaveren af det anfægtede EF-varemærke tilpligtes at betale alle fremtidige omkostninger i forbindelse med denne sag og at godtgøre sagsøgeren de omkostninger, denne hidtil har afholdt i forbindelse med sagen.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »GAS« for varer i klasse 9, 18 og 25 — EF-varemærkeregistrering nr. 882548

Indehaver af EF-varemærket: Grotto SpA

Indgiveren af begæringen om, at EF-varemærket erklæres ugyldigt: André Pierre Gas

Begrundelse for ugyldighedsbegæringen: Begrundelsen for begæringen om ugyldighedserklæring er støttet på dels anvendelsen af artikel 53, stk. 1, litra a) og c), artikel 8, stk. 1, litra b), artikel 53, stk. 2, og artikel 8, stk. 1, i forordning nr. 207/2009, dels de franske registreringer nr. 1594704 og nr. 1627459 af figurmærkerne »-GAS- BIJOUX« og »BIJOUX -GAS-« for varer i klasse 14 og 25

Annullationsafdelingens afgørelse: EF-varemærket erklæret ugyldigt

Appelkammerets afgørelse: Ophævelse af annullationsafdelingens afgørelse og afslag på ugyldighedsbegæringen

Søgsmålsgrunde: Tilsidesættelse af artikel 56, stk. 3, i forordning nr. 40/94 (nu artikel 57, stk. 3, i forordning nr. 207/2009) og af regel 22, stk. 3 og 4, i forordning nr. 2868/95, tilsidesættelse af artikel 15, stk. 1 og 2, i forordning nr. 40/94 og af artikel L714, stk. 5, litra b), i Code de la propriété intellectuelle (den franske lov om intellektuelle ejendomsrettigheder), samt tilsidesættelse af artikel 73 i forordning nr. 40/94 (nu artikel 75 i forordning nr. 207/2009), idet appelkammeret har begået flere retlige fejl og vurderingsfejl for så vidt angår beviset for brug af det ældre varemærke i klasse 25.

Ukorrekt anvendelse af artikel 52, stk. 1, litra a) og artikel 8, stk. 1, litra b), i forordning nr. 40/94 og tilsidesættelse af artikel 53 i forordning nr. 40/94 og af bestemmelserne i fransk ret, artikel 2262 i Code Civil (den franske borgerlige lovbog) og artikel L714, stk. 3, i Code de la propriété intellectuelle, idet appelkammerets vurdering af risikoen for forveksling er forkert.

Tilsidesættelse af artikel 62, stk. 1, i forordning nr. 40/94, idet appelkammeret hverken kunne begrænse sin undersøgelse til alene at omfatte den ældre rettighed, som følger af varemærke nr. 1594704, efter at have besluttet sig for at udøve annullationsafdelingens kompetence, eller kunne hjemvise sagen til annullationsafdelingen med henblik på at træffe afgørelse vedrørende de andre påståede rettigheder, som allerede var blevet undersøgt.